सिटी रिपोर्टर }
सिटी रिपोर्टर }
हरसाल अंतरराष्ट्रीय महिला दिवस के मौके पर दैनिक भास्कर चंडीगढ़ अपने दफ्तर में महिलाओं के लिए कार्यक्रम आयोजित करता है। इसी के अंतर्गत इस साल भी सेक्टर-25 स्थित दफ्तर में एक आयोजन रखा गया। इसमें ट्राईसिटी की हर क्षेत्र की प्रतिष्ठित महिलाओं ने हिस्सा लिया। खास बात यह रही कि चाहे कोई वर्किंग वुमन थी या हाउस वाइफ। किसी ने मंच तो किसी ने आपस में बात कर अपने अनुभव शेयर किए। साथ ही शेयर किया अपना संघर्ष और अपनी प्रेरणाएं। लोग कहते हैं कि औरत ही औरत की सबसे बड़ी दुश्मन होती है। लेकिन मैं चाहती हूं ये परिभाषा बदले, स्त्री को स्त्री का दोस्त बनना होगा। तभी हम सही रूप से महिला होने का आनंद उठा पाएंगी। एक दूसरे का साथ देकर। ऐसे में विचार-विमर्श में एक बात जो स्पष्ट रूप से निकल कर सामने अाई वो यह थी कि ये महिलाएं अपने आपको किसी से भी कम नहीं समझती। सभी यह कहती हैं कि एक औरत किसी भी पक्ष से कमजोर नहीं। वो जो मन में ठान ले उसे पूरा करके ही सांस लेती हैं। खैर, इस सेलिब्रेशन में केक कटिंग सेरेमनी भी हुई। इसके बाद सभी ने एक-दूसरे को अंतरराष्ट्रीय महिला दिवस की बधाई दी।
नारी की परिभाषा के बारे में अब जाना
नारीके महत्व के बारे में तो पता था, लेकिन नारी की परिभाषा क्या होती है, वो आज पता चली। आज मैं जिस मुकाम पर हूं। इसका श्रेय मेरी मां को जाता है। मेरी मां ने जितने पैसे जोड़े है वो पढ़ाई में लगा दिए। उनका मानना था कि कोशिश करना जरूरी है भले नतीजा कुछ भी हो। उनका साथ और उनकी कोशिश रंग लाई। शादी हुई तो दो बेटियां हुई, तो लोगों ने बहुत ताने मारे। मैं फिर भी भटकी नहीं और इन सब बातों पर ध्यान देती हुई अपने काम पर जोर दिया और अपनी पहचान बनाई। मुझे खुशी है आज मेरे साथ मेरी दोनों बेटियों का साथ है वो मुझे स्पोर्ट करती है। रिचाअग्रवाल, ब्यूटीएक्सपर्ट
अंतरराष्ट्रीय महिला दिवस के मौके पर दैनिक भास्कर चंडीगढ़ ने अपने दफ्तर में महिलाओं के लिए कार्यक्रम आयोजित किया। इसमें ट्राईसिटी की हर क्षेत्र की प्रतिष्ठित महिलाओं ने हिस्सा लिया।
महिलाओं ने साझा किया अपना संघर्ष, प्रेरणा और अनुभव
Celebration
नारी, जिसका कोई शत्रु नहीं होता
नारीका अर्थ है आरी, जिसका कोई शत्रु नहीं होता है। क्योंकि नारी प्रेम, दया, त्याग और सहिष्णुता की मूर्ति है। आदि काल से ही नारी को श्रद्धा से पूजा जाता रहा है। इस संपूर्ण सृष्टि का आधार भी नारी है। आज समाज के हर क्षेत्र में नारी जाति का पदार्पण हो रहा है। लेकिन कई वर्ग की नारी जाति को प्रोत्साहन देकर आगे बढ़ाने की आवश्यकता है। नारी दिवस मनाने की बात करें तो इस दिन को मनाने से नारी में आत्मविश्वास पैदा होता है और उन्हें आगे बढ़ने के लिए प्रेरणा भी मिलती है। विनोदकपूर, पेंटर
आगे बढ़ने के लिए जरूरी है एक साथी की
नारीहोना भगवान का दिया सबसे खूबसूरत रूप है। मैंने देखा कि घर में लड़कियों को लेकर ही हमेशा नियम बने रहते थे, लेकिन मुझे आजादी मिली। पढ़ाई के बाद मेरी शादी हुई, तो मुझे राजनीतिक करिअर में आगे बढ़ने के कई मौके मिले। शुरू में मेरे ससुराल में इसको लेकर सवाल उठे। लेकिन मेरे पति ने मेरा साथ दिया। उन्होंने मुझे आगे बढ़ने की प्रेरणा दी। ऐसे में हमें ये बात याद रखनी चाहिए कि हमें जो इज्जत देता है, हमें उसे उसी तरह इज्जत देनी चाहिए। साथ ही सिर्फ सवाल नहीं उठाने चाहिए, बल्कि समाधान बनना चाहिए। बीबीहरजिंदर कौर, पूर्वमेयर।
खुद को कम समझें
मैंउस जमाने में पैदा हुई जब लड़कियों को घर से बाहर नहीं निकलने दिया जाता था। उस जमाने में मेरी मां ने मुझमें डांस का हुनर देखा। वो थीं तो बीएससी पास पर शायद मैंने उनकी सोई हुई इच्छा जगा दी थी। मैंने डांस सीखा और फिर एमएल कौसर जी से मेरी शादी 16 वर्ष की उम्र में हो गई। कॉलेज पढ़ाने लगी तो लोगों ने कहा कि यह तो खुद बच्ची दिखती है। पहले लोग अंग्रेजी बोलते थे तो डर जाती थी। पर अब बीबीसी तक में लेक्चर दे चुकी हूं। विश्वभर में हजारों की तादाद में मेरे स्टूडेंट्स हैं। मुझे बेहद इज्जत मिली और आज भी मिल रही है। अाज हर महिला से यही कहूंगी कि खुद को पुरुषों से कम समझें। डॉ.शोभा कौसर, रजिस्ट्रार,प्राचीन कला केंद्र
मेरे पिता ही मेरे राेल मॉडल हैं
मुझेगर्व है कि मैं एक महिला हूं। मुझे उस औरत पर भी गर्व है जिसने 50 साल पहले मुझे जन्म दिया। मुझे पढ़ाया-लिखाया और इस मुकाम तक पहुंचाया। मेरे पिता हमेशा से ही मेरे लिए रोल मॉडल रहे हैं। उन्होंने मुझे हमेशा ऊंची उड़ान भरने की आजादी दी। 15 साल पहले मैंने अपने “वी’ ग्रुप को स्थापित किया और आज देशभर की महिलाएं मुझसे जुड़ी हैं। मैं सभी महिलाओं से यह कहना चाहूंगी “असीं तां जित्थे चाह के रखिए, अपने कदम जमा के रखिए, होंद अपनी दिखावण दे लई, रौला रप्पा पा के रखांगे।’ साधनासंगर, सीनियरआर्टिस्ट
टैलेंट को पहचान मिलना जरूरी
संघर्षसिर्फ महिलाओं के ही नहीं, पुरुषों के जीवन में भी होता है। पर फर्क इतना है कि महिलाओं को इमोशनल स्पोर्ट मिल जाता है। अकसर हम देखते हैं कि शादी के बाद महिलाएं अपना टैलेंट बच्चों में देखना चाहती हैं। पर हमें लगता है कि टैलेंट कोई भी इसे पहचान मिलना जरूरी है। इसी मकसद से हमने अपने क्लब की शुरुआत साढ़े सात पहले की थी। हमारे क्लब की मेंबर्स भले ही प्रोफेशनल हों या हाउस वाइव्स, सभी पार्टिसिपेट करती हैं। सभी महिलाओं को एंकरिंग से लेकर गायन, डांस और एक्टिंग का हुनर दिखाने का मौका मिलता है। अब यह क्लब नहीं एस्पिरेशन फैमिली बन गया है। मोनिकासिंघल नीपा अरोड़ा, कोफाउंडर्स, एस्पिरेशन लेडीज क्लब
kas_Deva kas_Deva hin_Deva hin_Deva hin_Deva hin_Deva hin_Deva eng_Latn hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva